Document ID: 31998R0854

ΚΑΝΟΝΙΣΜΟΣ (ΕΚ) αριθ. 854/98 ΤΗΣ ΕΠΙΤΡΟΠΗΣ της 23ης Απριλίου 1998 για τον καθορισμό για την περίοδο 1997/98 της προκαταβολής της ενισχύσεως για τα πορτοκάλια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, περί καθιερώσεως καθεστώτος ενισχύσεως στους παραγωγούς ορισμένων εσπεριδοειδών (1), και ιδίως το άρθρο 6,
Εκτιμώντας:
ότι ο κανονισμός (ΕΚ) αριθ. 1169/97 της Επιτροπής, της 26ης Ιουνίου 1997, περί λεπτομερειών εφαρμογής του κανονισμού (ΕΚ) αριθ. 2202/96 του Συμβουλίου για την καθιέρωση καθεστώτος ενισχύσεως στους παραγωγούς ορισμένων εσπεριδοειδών (2), προβλέπει στο άρθρο 14 παράγραφος 1, ότι για τα πορτοκάλια, τα μανταρίνια, τις κλημεντίνες, τα σατσούμας και τα λεμόνια που παραδίδονται για μεταποίηση στο πλαίσιο συμβάσεων, η οργάνωση των παραγωγών μπορεί να υποβάλει αίτηση προκαταβολής της ενίσχυσης ανά προϊόν και ανά περίοδο παραδόσεως 7 ότι η παράγραφος 2 του άρθρου αυτού προβλέπει ότι η προκαταβολή ισούται με το 70 % των ενισχύσεων που προβλέπονται στο παράρτημα του κανονισμού (ΕΚ) αριθ. 2202/96 7 ότι η παράγραφος 5 αυτού του ιδίου άρθρου προβλέπει ότι στην περίπτωση που υπάρχει κίνδυνος υπέρβασης των κατωφλίων μεταποιήσεως που έχουν καθοριστεί στο άρθρο 5 του κανονισμού (ΕΚ) αριθ. 2202/96, το ποσοστό του 70 % μπορεί να μειωθεί 7
ότι τα κράτη μέλη, στο πλαίσιο του άρθρου 22 παράγραφος 1 του κανονισμού (ΕΚ) αριθ. 1169/97, έχουν ανακοινώσει τις συμβατικές ποσότητες κατανεμημένες ανά περίοδο παραδόσεως για τα πορτοκάλια για την περίοδο 1997/98 7 ότι με βάση τα στοιχεία αυτά και τις ποσότητες που μεταποιήθηκαν με ενίσχυση κατά τις περιόδους 1995/96 και 1996/97, υπάρχει κίνδυνος υπέρβασης του κατωφλίου παρεμβάσεως για τα προϊόντα αυτά 7 ότι κατά συνέπεια πρέπει να μειωθεί η προκαταβολή της ενίσχυσης για την περίοδο 1997/98 7
ότι σύμφωνα με το άρθρο 23 παράγραφος 2 στοιχείο γ) του προαναφερθέντος κανονισμού, η πληρωμή της προκαταβολής της ενισχύσεως για τα πορτοκάλια δεν μπορεί να πραγματοποιηθεί πριν από τις 15 Απριλίου 1998 και συνεπώς πρέπει να προβλεφθεί η ημερομηνία αυτή ως αρχή εφαρμογής του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως των οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1997/98, η προκαταβολή της ενίσχυσης που προβλέπεται στο άρθρο 14 παράγραφος 2 του κανονισμού (ΕΚ) αριθ. 1169/97 καθορίζεται σε 37 % της ενισχύσεως που έχει καθοριστεί στο παράρτημα του κανονισμού (ΕΚ) αριθ. 2202/96 για τα πορτοκάλια.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Απριλίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Απριλίου 1998.

Labels: 17
19
5
6